# Naxi (grup humà)

El poble naxi (en xinès simplificat: 纳西族; en xinès tradicional: 納西族; en pinyin: Nàxī zú; en naxi: Naqxi) és un grup ètnic d'Àsia oriental que habita els vessants de l'Himàlaia a la part nord-oest de la província de Yunnan a la Xina, així com a la part sud-oest de la província de Sichuan. Els naxi formen un dels 56 grups ètnics reconeguts oficialment per la República Popular de la Xina. La classificació oficial del govern xinès inclou els mosuo com a part del poble naxi. Tot i que ambdós grups són descendents del poble qiang i malgrat les semblances existents entre les llengües respectives, els dos grups són culturalment diferents.
Hom pensa que els naxi provenien del nord-oest de la Xina i van emigrar cap al sud cap a regions poblades tibetanes, on generalment habiten les terres més fèrtils de la riberes dels rius. Els naxi, juntament amb els bai i els tibetans, comerciaven a través dels enllaços terrestres amb Lhasa i l'Índia, en l'anomenada ruta del te i els cavalls.
La cultura naxi la conformen les pràctiques religioses (dongba), artístiques (pintura, arquitectura) i artesanals (brodats fets a mà, talles de fusta) natives, influenciades per les arrels confucianes de l'ètnia han. Especialment en el cas de la seva tradició musical que actua com a base de la literatura naxi. Els naxi tenen la seva pròpia llengua que escriuen en sil·labari geba i escriptura dongba, i el seu propi vestit natiu.
Alguns homes naxi segueixen l'antiga tradició de caçar amb falcons. Aquesta pràctica rarament es troba avui en altres indrets de la Xina.

## Referències

* ↑ Ceinos Arcones, Pedro. Sons of Heaven, Brothers of Nature: The Naxi of Southwest China, 2012.
* ↑ «La cultura Naxi - CENTRO DE ESTUDIOS DE ASIA ORIENTAL SEVILLA» (en castellà). [Consulta: 9 gener 2023].
* ↑ «Manuscrits naxi. Textos dongba al Museu de Cultures del Món». [Consulta: 9 gener 2023].
* ↑ China and Nepal, Backcountry, <https://www.google.cat/search?q=cache:UXptBrPww8MJ:friends.backcountry.net/m_factor/chinanepal.html+naxi+falcon+yunnan&hl=ca&gl=us>.

## Bibliografia

* Guo, Dalie (郭大烈); He, Zhiwu (和志武). . Chengdu: 四川民族出版社 [Nationalities Publishing House Sichuan], 1994. ISBN 7-5409-1297-9. . 8+636 pages.
* Guo, Dalie (郭大烈). . Kunming: 云南人民出版社 [People's Publishing House Yunnan], 1991, p. 6,691. ISBN 7-222-00610-9. .
* He, Zhonghua (和钟华). . Chengdu: 四川民族出版社 [Nationalities Publishing House Sichuan], 1992, p. 3,12,828. ISBN 7-5409-0744-4. .
* Li, Jinchun (李近春); Wang, Chengquan (王承权). . Beijing: Publishing House of Minority Nationalities, 1984, p. 117. .
* . Kunming: 云南人民出版社 [People's Publishing House Yunnan], 1984, p. 2,159.
* . Beijing: Publishing House of Minority Nationalities, 1990, p. 2,194. ISBN 7-105-00964-0. .
* Yan, Ruxian (严汝娴); Song, Zhaolin (宋兆麟). . Kunming: 云南人民出版社 [People's Publishing House Yunnan], 1984, p. 117. .
* Zhan, Chengxu (严汝娴); Wang, Chengquan (王承权); Li, Jinchun (李近春) [et al.].. . Shanghai: 上海人民出版社 [People's Publishing House Shanghai], 1980, p. 3,321. .
* Oppitz, Michael. Naxi. Dinge, Mythen, Piktogramme (en alemany). Zürich: Völkerkundemuseum [Ethnology Museum], 1997.
* Joseph Francis Rock: The Ancient Na-khi Kingdom of Southwest China. 2 volumes (Harvard-Yenching Institute Monograph Series, Vol. VIII and IX) Harvard University Press, Cambridge 1948